Es paar Stunde und unzähligi Imbiss und Zigis später (d'Mirj hät immer nonig all Öpfel losbracht) simmer bimene Bergrestaurant acho, wo mer e chlini Pause gmacht händ und d'Vali no ihri Mitbringsel vo Kos uspackt hät. Mer händ no es paar kreativi Föteli gmacht und sind dänn mit vilne guete Wünsch vom Beizer wiiterzoge. De Beizer hät ois übrigens au no xeit dass mer nuno öpe 50 Minute zlaufe händ, was ois in Abetracht vo oisne  schwindende persönliche Chräft recht beruhiget hät.